Астанада экс-вице-министр Нұржан Әлтаевқа қатысты сот отырысы өтіп жатыр
DATE: 15:04, 31 Қазан 2023 | GMT +5
TITLE: Астанада экс-вице-министр Нұржан Әлтаевқа қатысты сот отырысы өтіп жатыр
URL: https://kaz.inform.kz/news/astanada-eks-vitse-ministr-nurzhan-altaevka-katisti-sot-otirisi-otp-zhatir-2f56e9/
META: DATE: 15:04, 31 Қазан 2023 | GMT +5
TOTAL WORDS: 172
AUTHOR(S):
TEXT: Оған аса ірі мөлшерде ақша түрінде пара алды деген айып тағылды. Әлтаев 2018 жылдың ақпанынан 2020 жылдың шілдесіне дейін «Атамекен» ҰКП мүдделері үшін тиімді ресми шешім қабылдауға ықпалдасып, делдал арқылы А. Мырзахметовтен пара ретінде жалпы сомасы 50 млн теңгеден астам ақшалай қаражат алды деп айыпталған. Қылмыстық іс 15 томнан тұрады, іс бойынша 18 куәгер өткен. Еске сала кетейік, 7 маусымда Мәжілістің эксдепутаты Нұржан Әлтаев пара алды деген күдікпен ұсталды. Бұл ақпаратты Сыбайлас жемқорлыққа қарсы іс-қимыл агенттігі растады. Кейінірек Антикор Нұржан Әлтаевтың Абылай Мырзахметовтен ай сайын 5 мың доллар пара алып отырғанын хабарлады. «Нұржан Әлтаев 2018-2019 жылдар аралығында ҚР Еңбек және халықты әлеуметтік қорғау вице-министрі бола тұра, жүйелі түрде «Атамекен» ұлттық кәсіпкерлер палатасының басқарма төрағасы А. Мырзахметовтен пара ретінде ай сайын 5 000 АҚШ доллары мөлшерінде ақша қаражатын алып отырды деп күдіктенеді. Кейіннен Әлтаев 2019-2020 жылдар аралығында ҚР Парламенті Мәжілісінің депутаты лауазымын атқара отырып, Мырзахметовтен пара алу бойынша өзінің сыбайлас жемқорлық қызметін жалғастырды. Жалпы алғанда, ол пара ретінде 135 000 АҚШ долларын алды. Бұл аса ірі көлем болып саналады», - деп хабарлады Антикор
